বলতে বলতেই হঠাৎ কী একটা মনে পড়তে বিছানা ছেড়ে উঠে দাঁড়ালো সে। বলে, "দাঁড়া দাঁড়া। এইবারে ব্যাপারটা কানেক্ট করছে। বর্ণা আমায় সেদিন বলেছিল বটে, তুই ওঁর রুমের সামনে দিয়ে গেলেই নাকি উনি ঘুরে একবার দেখেন। শুনে আমিও কয়েকবার খেয়াল করে দেখেছি ব্যাপারটা, তবে গুরুত্ব দিইনি। তারপর খবর পেলাম বাড়িতে ডেকে খাইয়েছেনও তোকে কয়েকবার। আর তারপর আজ একেবারে শনিবার ছুটির দিনে ফাঁকা ডিপার্টমেন্টে এসে বসে ডেকে পাঠিয়েছেন হোস্টেল থেকে। এই সবকিছু যে একটা দিকেই পয়েন্ট করছে ডিয়ার ওয়াটসন! ও ফরিদা আমার মোবাইলটা নিয়ে যা না। এম এম এস করিস একটা ওখান থেকে, শনিবারের নির্জন দুপুরে ডিপার্টমেন্টের ফাঁকা ঘরে গুরু-শিষ্যায় কী ইন্টারঅ্যাকশান হয় তার ভিডিও রেকর্ডিং করে----"